ΠΡΑΚΤΙΚΟ ΑΡΙΘΜ. 723

ΣΥΝΕΔΡΙΑΣΕΩΣ ΤΟΥ ΔΙΟΙΚΗΤΙΚΟΥ ΣΥΜΒΟΥΛΙΟΥ

Στην Σκαλέτα Ρεθύμνου σήμερα την 16η Αυγούστου 2017, ημέρα Τετάρτη και ώρα 11.00’ π.μ. στα γραφεία της Ανώνυμης Εταιρίας που εδρεύει στην Σκαλέτα, Ρεθύμνου με την επωνυμία «ΑΝΩΝΥΜΟΣ ΕΤΑΙΡΙΑ ΞΕΝΟΔΟΧΕΙΑΚΩΝ, ΝΑΥΤΙΛΙΑΚΩΝ, ΕΜΠΟΡΙΚΩΝ ΕΠΙΧΕΙΡΗΣΕΩΝ ΚΡΗΤΙΚΟΣ ΑΣΤΗΡ» συνεδρίασαν τα μέλη του Διοικητικού Συμβουλίου της για να αποφασίσουν επί των εξής θεμάτων:

1ον: Έγκριση ετήσιων χρηματοικονομικών καταστάσεων για τη χρήση από 1η Ιανουαρίου 2016 έως και 31η Δεκεμβρίου 2016, σύμφωνα με τα Ελληνικά Λογιστικά Πρότυπα, καθώς και των ενοποιημένων χρηματοοικονομικών καταστάσεων της ιδίας χρήσεως

2ον: Έγκριση Εκθέσεως Διοικητικού Συμβουλίου χρήσεως 2016.

3ον: Σύγκληση τακτικής Γενικής Συνελεύσεως.

Στη συνεδρίαση παρέστησαν τα μέλη του Διοικητικού Συμβουλίου, ήτοι οι κ.κ. Γρηγοριάδης Μάριος – Πρόεδρος και Διευθύνων Σύμβουλος, Γρηγοριάδου Χριστίνα - Αντιπρόεδρος, Κοράκης Κωνσταντίνος, Γεράκης Απόστολος και Σπυριδωνίδης Αλκιβιάδης - Μέλη.

Άρχισε η συνεδρίαση και το Διοικητικό Συμβούλιο συζήτησε τα θέματα ημερησίας διατάξεως ως εξής:

Θέμα 1ον: «Έγκριση ετήσιων χρηματοικονομικών καταστάσεων για τη χρήση από 1η Ιανουαρίου 2016 έως και 31η Δεκεμβρίου 2016, σύμφωνα με τα Ελληνικά Λογιστικά Πρότυπα, καθώς και των ενοποιημένων χρηματοοικονομικών καταστάσεων της ιδίας χρήσεως»

Εγκρίθηκαν ομόφωνα οι ετήσιες χρηματοοικονομικές καταστάσεις για τη χρήση 2016, όπου περιλαμβάνονται η Έκθεση του Ορκωτού Λογιστή, η Κατάσταση Χρηματοοικονομικής Θέσης της εταιρίας, η Κατάσταση Αποτελεσμάτων και η Κατάσταση Μεταβολών Καθαρής Θέσης, και εξουσιοδοτήθηκαν ο Πρόεδρος και η Αντιπρόεδρος του Δ.Σ. να τον υπογράψουν μαζί με τον Λογιστή της εταιρίας.

Θέμα 2ον: «Έγκριση Εκθέσεως Διοικητικού Συμβουλίου χρήσεως 2016».

Εγκρίθηκε ομόφωνα η Έκθεση του Διοικητικού Συμβουλίου για τη χρήση 2016 όπως έχει κατατεθεί, η οποία θα υποβληθεί για περαιτέρω έγκριση στην τακτική Γενική Συνέλευση της εταιρίας.

Θέμα 3ον: «Σύγκληση τακτικής Γενικής Συνελεύσεως».

Αποφασίσθηκε ομόφωνα να συγκληθεί η τακτική Γενική Συνέλευση της εταιρίας την 9η Σεπτεμβρίου 2017, ημέρα Σάββατο και ώρα 10.00΄π.μ. στα γραφεία της εταιρίας στην Σκαλέτα Μυλοποτάμου, στο Ρέθυμνο, με τα εξής θέματα ημερησίας διατάξεως:

ΘΕΜΑ 1ον : «Υποβολή και έγκριση ετήσιων χρηματοικονομικών καταστάσεων για τη χρήση από 1η Ιανουαρίου 2016 έως και 31η Δεκεμβρίου 2016, σύμφωνα με τα Ελληνικά Λογιστικά Πρότυπα, καθώς και των ενοποιημένων χρηματοοικονομικών καταστάσεων της ιδίας χρήσεως»

ΘΕΜΑ 2ον : «Απαλλαγή Διοικητικού Συμβουλίου για τη χρήση 2016»

ΘΕΜΑ 3ον: «Απαλλαγή Ελεγκτών για τη χρήση 2016»

ΘΕΜΑ 4ον : «Εκλογή ελεγκτών για τη χρήση 2017 και καθορισμός της

αμοιβής τους»

ΘΕΜΑ 5ον: «Διάφορες Ανακοινώσεις»

Κατόπιν, αφού δεν υπήρχε άλλο θέμα, διαβάστηκε και επικυρώθηκε το πρακτικό αυτό και λύθηκε η συνεδρίαση.

Ο ΠΡΟΕΔΡΟΣ Η ΑΝΤΙΠΡΟΕΔΡΟΣ ΤΑ ΜΕΛΗ

& Δ/ΝΩΝ ΣΥΜΒΟΥΛΟΣ

Ακριβές αντίγραφο από το

Αρχείο Πρακτικών του Δ.Σ.

Ρέθυμνο ………………………..

O Πρόεδρος του Δ.Σ.

Μάριος Γρηγοριάδης